Magtymguly eýýamynda türkmen hojalygyny esasan 2 pudag - ekerançylyk we maldarçylyk düzüpdir. Tebigy şert dörän, suwarymly ýerleriñ möçerine görä bir ýerde maldarçylyk algdyklyk etse, beýleki ýerde ilatyñ esasy käri ekerançylyk bolupdyr. Ilat çomurlara we çarwalara bölünipdirler. Türkmenistanda bol suw bilen üpjün, ekerançylyk üçin amatly ýerler Amyderýanyñ orta we aşak akymlarynda, Murgap sebitinde, Etrek, Gurgen boýlarynda bolupdyr. Bu ýerlere suwarymly ekerançylygyñ iñ iri sebitleridir. Ahal, Etrek, Sarahs, Tejen, Pendi, Etek derýalarynyñ aşak akymlary-da ekerançylygynyñ ownuk sebitidir. Ekerançylygynyñ has maýda ojaklary Balkan, Mangyşlak sebitleridir. Suwaryş ulgamy Murgap derýasynyñ ugrunda Soltanbent bolup, ondan aşakda Janalybent bentleri bolupdyr. Taryhy maglumatlary görä Janalybendyñ ýerinde Mary tekeleri soñra Gowşut hanyñ baştutanlygynda Gowşutbendi gurupdyrlar. Tejen derýasynyñ aşak akymynda Garrybent derýanyñ suwlary beg we wekil atly iki sany kanala sowup, ekin meýdanlaryny swulandyrypdyrlar. Tejen derýasynyñ Sarahs sebitlerinde türkmenler suwaryş desgalaryny giñden ulanypdyrlar. Etrek-Gürgen boýlarynda suwarymly ýerler bilen bir hatarda düme ekileýän ýerler hem köp bolupdyr. Lebabyñ ilaty Amyderýadan suwy diñe bir ýol bilen, ýagny adatdan daşary çuñ gazylan nowhanalar we ýaplar arkaly alyp bilýardy.